CELEX: C2007/199/03
Language: sk
Date: 2007-08-25 00:00:00
Title: Vec C-235/04: Rozsudok Súdneho dvora (druhá komora) z  28. júna 2007 – Komisia Európskych spoločenstiev/Španielske kráľovstvo (Nesplnenie povinnosti členským štátom — Smernica 79/409/EHS — Ochrana voľne žijúceho vtáctva — Osobitne chránené územia — IBA 98 — Hodnota — Kvalita údajov — Kritériá — Miera voľnej úvahy — Zjavná nedostatočnosť klasifikácie z hľadiska počtu a veľkosti)

25.8.2007   
            
            
               SK
            
            
               Úradný vestník Európskej únie
            
            
               C 199/2
            
         Rozsudok Súdneho dvora (druhá komora) z 28. júna 2007 – Komisia Európskych spoločenstiev/Španielske kráľovstvo
   (Vec C-235/04) (1)
   
   (Nesplnenie povinnosti členským štátom - Smernica 79/409/EHS - Ochrana voľne žijúceho vtáctva - Osobitne chránené územia - IBA 98 - Hodnota - Kvalita údajov - Kritériá - Miera voľnej úvahy - Zjavná nedostatočnosť klasifikácie z hľadiska počtu a veľkosti)
   (2007/C 199/03)
   Jazyk konania: španielčina
   Účastníci konania
   
      Žalobkyňa: Komisia Európskych spoločenstiev (v zastúpení: M. van Beek a G. Valero Jordana, splnomocnení zástupcovia)
   
      Žalovaný: Španielske kráľovstvo (v zastúpení: N. Díaz Abad, splnomocnený zástupca)
   Predmet veci
   Nesplnenie povinnosti členským štátom – Porušenie článku 4 ods. 1 a 2 smernice Rady 79/409/EHS z 2. apríla 1979 o ochrane voľne žijúceho vtáctva (Ú. v ES L 103, s. 1; Mim. vyd. 15/001 s. 98) – Neuskutočnenie klasifikácie najvhodnejších území na ochranu druhov uvedených v prílohe I smernice a sťahovavých druhov, ako osobitne chránených území
   Výrok rozsudku
   
               1.
            
            
               Španielske kráľovstvo si tým, že v autonómnych oblastiach Andalúzia, Baleárske ostrovy, Kanárske ostrovy neklasifikovalo ako OCHÚ územia dostatočné z hľadiska veľkosti a v autonómnych oblastiach Andalúzia, Baleárske ostrovy, Kanárske ostrovy, Kastília-La Mancha, Katalánsko, Galícia a Valencia územia dostatočné z hľadiska počtu, tak aby bola zabezpečená ochrana všetkých druhov vtáctva vymenovaných v prílohe I smernice Rady 79/409/EHS z 2. apríla 1979 o ochrane voľne žijúceho vtáctva, zmenenej a doplnenej najmä smernicou Komisie 97/49/ES z 29. júla 1997, ako aj sťahovavých druhov neuvedených v tejto prílohe, nesplnilo povinnosti, ktoré mu vyplývajú z článku 4 ods. 1 a 2 smernice 79/409 v znení zmien a doplnení.
            
         
               2.
            
            
               V zostávajúcej časti sa žaloba zamieta.
            
         
               3.
            
            
               Španielske kráľovstvo je povinné nahradiť trovy konania.
            
         
      (1)  Ú. v. EÚ C 201, 7.8.2004.